《春日北园早起》
宋代·李复

雨断云犹在，风回气已明。
林花含宿润，露沼散余清。
喜静心常澹，居閒意寡营。
流光随转盼，所向达吾生。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。